Danny Graham

Daniel Anthony William Graham (sündinud 12. augustil 1985 Gatesheadis) on Inglismaa jalgpallur, kes mängib ründajana Inglismaa esiliiga klubis Blackburn Rovers.

Ta on veetnud kogu klubikarjääri Inglismaal. Ta alustas klubikarjääri Middlesbrough's, kuid tegi profidebüüdi hooajal 2003–04 Inglismaa tugevuselt neljanda liiga klubis Darlington. Järgmisel hooajal tegi ta Middlesbrough' ridades debüüdi Inglismaa kõrgliigas. Premier League'is on ta mängud veel Swansea Cityga (2011–2012), Sunderlandiga (2013 ja 2015–2016), Hull Cityga (2013–14). Inglismaa kõrgliigas on ta teinud kõige edukama hooaja 2011–12, kui ta lõi Swansea City särgis 12 väravat. Ühelgi teisel hooajal pole kõrgliigas üle kolme värava löönud.

Lisaks Premier League'ile on ta paljude klubidega mänginud Inglismaa esiliigas ja tugevuselt kolmandas liigas League One. Hooajal 2010–11 lõi ta Watfordi särgis Inglismaa esiliigas 21 väravat ning oli sel hooajal liiga suurim väravakütt. Liigas on ta löönud ühel hooajal vähemalt kümme väravat kokku kaheksal hooajal.

Hooajal 2010–11 valiti ta Inglismaa esiliiga (Watfordi meeskonnas) ja hooajal 2017–18 League One'i (Blackburn Roversi meeskonnas) sümboolsesse koosseisu. Hooajal 2010–11 valiti ta lisaks Watfordi hooaja parimaks mängijaks. 2019. aastal valiti ta Blackburn Roversi aasta mängijaks.

Välislingid 

Inglismaa jalgpallurid
Middlesbrough FC mängijad
Derby County FC jalgpallurid
Leeds United FC jalgpallurid
Blackpool FC mängijad
Watford FC jalgpallurid
Swansea City AFC mängijad
Sunderland AFC mängijad
Hull City AFC jalgpallurid
Wolverhampton Wanderers FC mängijad
Blackburn Rovers FC mängijad
Premier League'i mängijad
The Championshipi mängijad
League One'i mängijad
Sündinud 1985